Diari Oficial de la Generalitat Valenciana


Sumari del DOGV 5013, del 25-05-2005 (2005/5175)

RESOLUCIÓ de 9 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Generalitat, a través de la Conselleria de Territori i Habitatge, i el Consell Superior d'Investigacions Científiques, a través de l'Institut de Ciències de la Terra Jaume Almera, sobre assessorament i estudis en matèria de partícules en suspensió a l'atmosfera i establiment de mesures per al seu control i millora a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/5175


Data del document
:   09-05-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració regional
    * administració central

RESOLUCIÓ de 9 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Generalitat, a través de la Conselleria de Territori i Habitatge, i el Consell Superior d'Investigacions Científiques, a través de l'Institut de Ciències de la Terra Jaume Almera, sobre assessorament i estudis en matèria de partícules en suspensió a l'atmosfera i establiment de mesures per al seu control i millora a la Comunitat Valenciana. [2005/F5175]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, i el Consell Superior d'Investigacions Científiques, a través de l'Institut de Ciències de la Terra Jaume Almera, el 7 de febrer de 2005, un conveni de col·laboració sobre assessorament i estudis en matèria de partícules en suspensió a l'atmosfera i establiment de mesures per al seu control i millora a la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0305/2005, i que figura com a annex d'esta resolució.
  
València, 9 de maig de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Generalitat, a través de la Conselleria de Territori i Habitatge, i el Consell Superior d'Investigacions Científiques, a través de l'Institut de Ciències de la Terra Jaume Almera, sobre assessorament i estudis en matèria de partícules en suspensió a l'atmosfera i establiment de mesures per al seu control i millora a la Comunitat Valenciana
  
València, 7 de febrer de 2005
  
Reunits
  
D'una part, el conseller de Territori i Habitatge de la Generalitat, Rafael Blasco Castany, d'acord amb el Decret 7/2004, de 27 d'agost, del president de la Generalitat (DOGV núm. 4.830, de 30.08.2004), en representació d'esta i expressament facultat per a este acte per l'Acord del Consell de la Generalitat de data de 26 de novembre de 2004.
  
D'una altra part, Carlos Martínez Alonso, president del Consell Superior d'Investigacions Científiques (en endavant CSIC), per raó de les facultats que li conferix l'article 15.1 a) i f) de l'Estatut de l'Organisme Autònom Consell Superior d'Investigacions Científiques, aprovat pel Reial Decret 1.945/2000, d'1 de desembre, i facultat per a este acte a partir del seu nomenament pel Reial Decret 1.238/2004, de 14 de maig.
  
Ambdós parts tenen i es reconeixen la capacitat legal per a formalitzar el present conveni i a l'efecte
  
EXPOSEN
  
1. Que la Generalitat i el Consell Superior d'Investigacions Científiques han mantingut una fructífera col·laboració en desplegament de diversos acords marc que han possibilitat la subscripció de distints convenis específics de col·laboració per a l'execució de projectes i programes d'interés comú, bé siguen d'investigació, de dotació d'equips i infraestructura o altres.
  
2. En el marc de la legislació bàsica de l'estat, en els termes que esta establisca, correspon a la Generalitat el desenvolupament legislatiu i l'execució en matèria de protecció del medi ambient, d'acord amb l'article 32 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana.
  
3. Les competències de la Generalitat en matèria de medi ambient estan conferides a la Conselleria de Territori i Habitatge, d'acord amb el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, exercint les funcions en matèria de control de la contaminació atmosfèrica, segons el Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge.
  
4. En l'exercici d'estes competències, la Conselleria de Territori i Habitatge està interessada en el desenvolupament del projecte «Assessorament i estudis en matèria de partícules en suspensió a l'atmosfera i establiment de mesures per al seu control i millora» a la Comunitat Valenciana en l'exercici 2005 i considera que el CSIC, a través de l'Institut de Ciències de la Terra Jaume Almera, compta amb experiència, coneixements, personal i material suficients per a l'execució d'este projecte.
  
Per raó de tot el que s'ha exposat, ambdós parts acorden subscriure el present conveni, que es regirà per les següents
  
Clàusules
  
Primera. Objecte del conveni
  
El present conveni té com a objecte regular la col·laboració de les parts en el desenvolupament, per part de l'Institut de Ciències de la Terra Jaume Almera del CSIC, del projecte denominat «Assessorament i estudis en matèria de partícules en suspensió a l'atmosfera i establiment de mesures per al seu control i millora» a la Comunitat Valenciana, concretament a la zona del sector ceràmic de Castelló, en l'exercici 2005.
  
Segona. Actuacions que s'han de realitzar
  
Les actuacions que s'han de realitzar per l'Institut de Ciències de la Terra Jaume Almera del CSIC, seran les següents:
  
1. Estudi i interpretació de les sèries de dades obtingudes per al paràmetre partícules en suspensió a l'atmosfera a quatre estacions de control de la Xarxa de Vigilància i Control de la Contaminació Atmosfèrica de la Comunitat Valenciana.
  
2. Determinació dels nivells de metalls pesants en filtres de PM10 o PM2.5 de les estacions d'Onda, l'Alcora i Vila-real, prèviament subministrats per la Xarxa de Vigilància i Control de la Contaminació Atmosfèrica de la Comunitat Valenciana.
  
3. Subministrament de filtres pesants i preparats per al mostratge setmanal de PM10 a Burriana (estació situada a l'ajuntament en què la conselleria es responsabilitza del mostratge de PM10), i posterior determinació dels nivells de metalls.
  
4. Estudi d'especiació de PM10 en mostres de l'Alcora, Onda, Vila-real i Burriana a fi d'identificar i quantificar les contribucions de fonts d'emissió més rellevants. Per a això es determinaran químicament els nivells d'elements majors (Al, Fe, Ca, Ti, K, Mg, Na, P, Mn, S), anions solubles (sulfat, nitrat i clorur), amoni, carboni i metalls de les mostres en qüestió, mitjançant ICP-MS, ICP-AES, CI, FIA-Colorimetria i analitzador elemental Leco.
  
5. Estudi d'intercomparació de nivells de PM10 registrats en dues estacions determinades dins del nucli urbà de Burriana per a determinar la representativitat de les mesures realitzades a l'estació de l'ajuntament d'esta localitat.
  
Tercera. Presentació de memòries i informes
  
Els informes i anàlisi que elabore l'Institut de Ciències de la Terra Jaume Almera del CSIC seran subscrits pel doctor Xavier Querol com a responsable científic.
  
L'avaluació dels informes i l'anàlisi correspondrà a la Direcció General de Qualitat Ambiental.
  
La memòria final haurà de presentar-se abans de l'1 de desembre de 2005.
  
L'entrega de les memòries per part del CSIC es realitzarà contra document acreditatiu de la seua recepció firmat per la contrapart.
  
Quarta. Termini de vigència
  
La vigència del present conveni s'estendrà des de la data de la seua firma fins a l'1 de desembre de 2005.
  
En el cas que l'objecte del present conveni no puga portar-se a terme dins del termini assenyalat, les parts podran acordar la seua pròrroga mitjançant la firma d'una addenda a este, prèvia consignació pressupostària a l'efecte.
  
Cinquena. Aportació econòmica
  
La Conselleria de Territori i Habitatge aportarà per al finançament de les despeses derivades de les activitats objecte del present conveni fins a un import màxim de trenta-sis mil euros (36.000,00 euros), tots els impostos inclosos, a càrrec del capítol II del programa 442.60, aplicació econòmica 63.96.02.431.71.9, dels pressupostos de la Generalitat Valenciana per a l'exercici 2005.
  
Este finançament queda condicionat a l'existència en els mencionats pressupostos de crèdit adequat i suficient, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.
  
Sisena. Forma de pagament
  
El pagament per part de la Conselleria de Territori i Habitatge s'efectuarà prèvia presentació davant de la Direcció General de Qualitat Ambiental d'un informe final dels resultats obtinguts en l'estudi objecte del conveni, acompanyat de la factura corresponent a este, i conformitat expressa que el treball s'ha realitzat segons les condicions previstes.
  
El pagament es farà efectiu en el compte obert en el banc Santander Central Hispano a nom del CSIC 0049 5117 29 8632638102.
  
Setena. Utilització dels resultats
  
El CSIC s'obliga a no difondre les dades relacionades amb la investigació i a fer que esta obligació siga respectada per totes les persones que participen en l'execució del present conveni.
  
Els resultats del projecte seran propietat de la Conselleria de Territori i Habitatge que, si és el cas, accepta el compromís de la seua divulgació per part del CSIC mitjançant les publicacions científiques que considere oportunes, amb l'autorització prèvia al CSIC. En tot cas, es respectarà el que ha establit la normativa vigent sobre propietat intel·lectual.
  
La Conselleria de Territori i Habitatge posarà a disposició de la Comissió Delegada del Consell per a la Investigació i Innovació Tecnològica les dades relatives a l'execució del conveni a l'efecte d'elaboració d'estadístiques com també d'avaluació i seguiment del PVIDI 2001-2006.
  
Les obligacions contingudes en la present clàusula subsistiran fins i tot després de finalitzada la vigència del present conveni.
  
Huitena. Rescissió del conveni
  
En cas d'incompliment del que establix el present conveni, la Generalitat podrà, amb audiència prèvia del CSIC, rescindir el conveni.
  
Així mateix, seran causes de rescissió del conveni el mutu acord de les parts i la impossibilitat sobrevinguda de realitzar les actuacions objecte del conveni per causa aliena a la voluntat d'estes. En este cas, la part afectada per la dita impossibilitat haurà de comunicar-ho a l'altra part amb un mes d'antelació a la data en què haja de donar-se per rescindit el conveni. En estos supòsits, l'Institut de Ciències de la Terra Jaume Almera del CSIC haurà d'emetre un informe amb tots els resultats obtinguts fins aquella data, i la Conselleria de Territori i Habitatge abonarà l'import corresponent al valor del treball realitzat.
  
Novena. Naturalesa del conveni
  
El present conveni té naturalesa administrativa, i està exclosa l'aplicació directa de la legislació general de contractació administrativa, es regirà per les seues pròpies normes, i en allò no previst, supletòriament, pels principis de la dita legislació i els generals de l'ordenament juridicoadministratiu.
  
I, en prova de conformitat amb el que s'ha exposat anteriorment, firmen el present conveni els reunits, en triple versió exemplar, en el lloc i la data dalt indicats.
  
El conseller de Territori i Habitatge: Rafael Blasco Castany.